ddrg/super_eurlex huggingface dataset:
Uredba Komisije (ES) št. 2283/94

z dne 20. septembra 1994

o spremembah Uredbe (EGS) št. 3378/91 o določitvi podrobnih pravil za prodajo masla iz intervencijskih zalog za izvoz

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], nazadnje spremenjene z Uredbo (ES) št. 1880/94 [2], in zlasti členom 6(7) Uredbe,

ker Uredba Komisije (EGS) št. 3378/91 [3], nazadnje spremenjena z Uredbo (ES) št. 1655/94 [4], predvideva, da se količine masla v javnih skladiščih dajo na razpolago podjetjemin da se organizira razpise za zbiranje ponudb, da se, med drugim, določijo najnižje prodajne cene za maslo, namenjeno za izvoz bodisi v nespremenjenem stanju ali po predelavi; ker člen 1 navedene uredbe določa, da je moralo biti maslo, dano naprodaj, uskladiščeno pred 1. januarjem 1992;

ker je treba glede na razvoj zalog masla in razpoložljivih količin prodajo razširiti na maslo, uskladiščeno pred 1. februarjem 1992;

ker so ukrepi, predvideni v tej uredbi, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V členu 1(1) Uredbe (EGS) št. 3378/91 se "1. januar 1992" zamenja s "1. februar 1992".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. septembra 1994

Za Komisijo

René Steichen

Član Komisije

[1] UL L 148, 28.6.1968, str. 13.

[2] UL L 197, 30.7.1994, str. 21.

[3] UL L 319, 21.11.1991, str. 40.

[4] UL L 174, 8.7.1994, str. 19.

--------------------------------------------------
Uredba Komisije (ES) št. 3056/94

z dne 14. decembra 1994

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 [1] z dne 23. julija 1987 o tarifni in statistični nomenklaturi ter skupni carinski tarifi, nazadnje spremenjene z Uredbo Komisije (ES) št. 1737/94 [2] in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlago kombinirane nomenklature in se ta pravila uporabljajo tudi za vsako drugo nomenklaturo, ki delno ali v celoti temelji na njej ali ji dodaja dodatne pododdelke in je določena s posebnimi predpisi Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi splošnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne tarifne oznake KN iz stolpca 2, in sicer iz utemeljitev, navedenih v stolpcu 3;

ker je primerno, da se po določbah iz člena 12(6) Uredbe Sveta (EGS) št. 2913/92 o carinskem zakoniku Skupnosti [3] imetnik za obdobje treh mesecev še naprej lahko sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s pravicami, določenimi s to uredbo;

ker oddelek za tarifno in statistično nomenklaturo Odbora za carinski zakonik ni podal mnenja v roku, ki ga je določil njegov predsednik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. decembra 1994

Za Komisijo

Christiane Scrivener

Članica Komisije

[1] UL L 256, 7.9.1987, str. 1.

[2] UL L 182, 16.7.1994, str. 9.

[3] UL L 302, 19.10.1992, str. 1.

--------------------------------------------------

PRILOGA

Opis | Uvrstitev (oznaka KN) | Utemeljitev |

(1) | (2) | (3) |

suha snov | 13,3 % |

laktoza | 5,3 % |

mlečna kislina | 7,6 % |

surove beljakovine (N x 6,38) | 0,6 % |

maščobe | v sledovih |

škrob | brez |

saharoza, glukoza, fruktoza | brez |

Proizvod zamenjuje kis, zlasti pri pripravi solatnih polivk, dresingov, majoneze itn. | | 04041048 | Uvrstitev opredeljujejo določbe splošnih pravil 1 in 6 za razlago kombinirane nomenklature, opomba k podštevilki 1 k Poglavju 4 in besedilo tarifnih oznak KN 0404, 040410 in 04041048. |

--------------------------------------------------
Uredba Sveta (ES) št. 355/95

z dne 20. februarja 1995

o spremembi Uredbe (ES) št. 3283/94 o zaščiti proti dampinškemu uvozu iz držav, ki niso članice Evropske skupnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker je Svet z Uredbo (ES) št. 3283/94 [1] sprejel skupna pravila za zaščito proti dampinškemu uvozu iz držav, ki niso članice Evropske skupnosti;

ker je člen 23 Uredbe (ES) št. 3283/94 razveljavil Uredbo (EGS) št. 2423/88 [2] o zaščiti proti dampinškemu oziroma subvencioniranemu uvozu iz držav, ki niso članice Evropske gospodarske skupnosti;

ker se je v skladu s svojim členom 24, Uredba (ES) št. 3283/94 uporabljala za postopke in vmesne pregledovalne preiskave, ki so se začele po 1. septembru 1994, ter za zaključne pregledovalne preiskave, pri katerih je bilo obvestilo o bližajočem se izteku ukrepov objavljeno po tem datumu;

ker je treba zato spremeniti člena 23 in 24 Uredbe (ES) št. 3283/94, da bi jasno navedli, da se Uredba (EGS) št. 2423/88 še naprej uporablja za postopke do 1. septembra 1994,

SPREJEL NASLEDNJO UREDBO:

Člen 1

Uredba (ES) št. 3283/94 se spremeni:

1. Člen 23 se nadomesti z naslednjim:

"Člen 23

Razveljavitev obstoječe zakonodaje in prehodnih ukrepov

Uredba (EGS) št. 2423/88 se s to uredbo razveljavi. Še naprej pa se uporablja za postopke, v zvezi s katerimi se do datuma začetka veljavnosti te uredbe preiskava do 1. septembra 1994 ni končala ali v zvezi s katerimi se je zaključna pregledovalna preiskava začela po objavi obvestila o bližajočem se izteku pred 1. septembrom 1994. Uredba (EGS) št. 2423/88 se po koncu preiskave preneha uporabljati za takšne postopke.

Sklicevanja na Uredbo (EGS) št. 2423/88 se obravnavajo kot sklicevanja na to uredbo, kjer je primerno."

2. Drugi stavek člena 24 se nadomesti z:

"Uporablja se za postopke, za katere se Uredba (EGS) št. 2423/88 ne uporablja."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 1995.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. februarja 1995

Za Svet

Predsednik

E. Alphandéry

[1] UL L 349, 31.12.1994, str. 1.

[2] UL L 209, 2 8.1988, str. 1. Uredba, nazadnje spremenjena z Uredbo (ES) št. 522/94 (UL L 66, 10.3.1994, str. 10).

--------------------------------------------------
Uredba Sveta (ES) št. 1528/95

z dne 29. junija 1995

o spremembi Uredbe (EGS) št. 1766/92 o skupni ureditvi trga za žita

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti in zlasti členov 42 in 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je uvedba nespremenljive uvozne dajatve namesto spremenljive dajatve v urugvajskem krogu večstranskih trgovinskih pogajanj izničila pomen ciljne cene; ker jo je treba zato odpraviti;

ker je treba spremeniti Uredbo Sveta (EGS) št 1766/92 z dne 30. junija 1992 o skupni ureditvi trga za žita [4],

SPREJEL NASLEDNJO UREDBO:

Člen 1

V členu 3 Uredbe (EGS) št. 1766/92 se črta odstavek 1.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od tržnega leta 1995/96.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 29. junija 1995

Za Svet

Predsednik

J. Barrot

[1] UL C 99, 21.7.1995, str. 1.

[2] UL C 151, 19.6.1995.

[3] UL C 155, 21.6.1995, str. 21.

[4] UL L 181, 1.7.1992, str. 21. Uredba, kakor je bila nazadnje spremenjena z Uredbo (ES) št. 3290/94 (UL L 349, 31.12.1994, str. 105).

--------------------------------------------------
Uredba Komisije št. 1627/95 (ES)

z dne 5. julija 1995

o spremembi Uredbe št. 3168/94 (ES) z dne 21. decembra 1994 o uvedbi uvoznega dovoljenja Skupnosti na področju izvajanja Uredbe Sveta št. 517/94 (ES) o skupnih pravilih za uvoz tekstilnih izdelkov iz tretjih držav, s katerimi niso sklenjeni dvostranski sporazumi, protokoli ali drugi dogovori ali druga posebna uvozna pravila Skupnosti, in o spremembi nekaterih določb Uredbe

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 517/94 (ES) z dne 7. marca 1994 o skupnih pravilih za uvoz tekstilnih izdelkov iz tretjih držav, s katerimi niso sklenjeni dvostranski sporazumi, protokoli ali drugi dogovori ali druga posebna uvozna pravila Skupnosti [1], kakor je bila nazadnje spremenjena z Uredbo št. 1325/95 [2], in zlasti člena 21 Uredbe,

ker so v Uredbi Komisije št. 3168/94 (ES) [3] nekatere napake v formulaciji, če se upošteva člen 21(3) Uredbe št. 517/94 (ES), na katerem temelji ta uredba; ker je zato primerno, da se položaj popravi s spremembo Uredbe št. 3168/94 (ES) s povratnim učinkom na dan, ko je začela veljati Uredba št. 3168/94 (ES);

ker so predvidene spremembe te uredbe v skladu z mnenjem Odbora za tekstil,

SPREJELA NASLEDNJO UREDBO:

Člen 1

Uredba Komisije št. 3168/94 (ES) se spremeni:

1. v naslovu se črta besedilo "in o spremembah nekaterih določb uredbe";

2. v drugem odstavku preambule se črta besedilo "in spremeniti ali dopolniti nekatere določbe Uredbe št. 517/94 (ES)";

3. v členu 1 se besedilo "Uredba št. 517/94 (ES) se spremeni na naslednji način" nadomesti s "Pri izvajanju Uredbe št. 517/94 (ES) se uvozna dovoljenja in delna uvozna dovoljenja izdajo skladno s pogoji in so v skladu z vzorcem iz Priloge.";

4. v členu 1 se črta besedilo "1. Členu 18(1) se doda naslednji pododstavek";

5. v členu 1 se črtata druga in tretja točka;

6. v Prilogi se črta naslov "Priloga VIII";

7. v Prilogi se odstavek 5 nadomesti z naslednjim besedilom:

"5. Pristojni organi zadevne države članice opremijo izdana uvozna dovoljenja in delna uvozna dovoljenja s številko izdaje. Številke uvoznih dovoljenj se prek integriranega omrežja, vzpostavljenega členu 17(4) Uredbe št. 517/94 (ES), elektronsko sporočijo Komisiji."

Člen 2

Ta uredba začne veljati dan po objavi v Uradnem listu Evropskih skupnosti. Uporablja se od 24. decembra 1994 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. julija 1995

Za Komisijo

Leon Brittan

Podpredsednik

[1] UL L 67, 10.3.1994, str. 1.

[2] UL L 128, 13.6.1995, str. 1.

[3] UL L 335, 23.12.1994, str. 23.

--------------------------------------------------
Uredba Komisije (ES) št. 1712/95

z dne 13. julija 1995

o spremembi Uredbe (EGS) 1014/90 o določitvi podrobnih izvedbenih določb za opredelitev, opis in predstavitev žganih pijač

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) 1576/89 z dne 29. maja 1989 o določitvi splošnih pravil o opredelitvi, opisu in predstavitvi žganih pijač [1], kakor je bila nazadnje spremenjena z Uredbo (ES) 3378/94 [2], in zlasti člena 6(3) Uredbe,

ker je bil z Uredbo Komisije (EGS) 1180/91 [3], ki je začela veljati 11. maja 1991, v Uredbo Komisije (EGS) 1014/90 [4], kakor je bila nazadnje spremenjena z Uredbo (ES) 2675/94 [5], vstavljen člen 7a, ki določa, da so dodatni izrazi k prodajnemu imenu proizvodov v Prilogi k Uredbi (EGS) 1180/81 rezervirani za proizvode, ki so v njem opredeljeni; ker se, kot posledica uradniške napake, nemška različica te priloge pod opredelitvijo "Vruchtenjenever" nanaša na okus "Wacholder" namesto na okus "Jenever", in zato ni skladna z osnutkom, o katerem je bilo podano mnenje po členu 15 Uredbe (EGS) 1576/89;

ker so ukrepi, predvideni s to uredbo, v skladu z mnenjem Odbora za izvajanje določb o žganih pijačah,

SPREJELA NASLEDNJO UREDBO:

Člen 1

Beseda "Wacholder" v nemški različici točke 1 Priloge k Uredbi (EGS) 1014/90 se nadomesti z besedo "Jenever".

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. julija 1995

Za Komisijo

Franz Fischler

Član Komisije

[1] UL L 160, 12.6.1989, str. 1.

[2] UL L 366, 31.12.1994, str. 1.

[3] UL L 115, 8.5.1991, str. 5.

[4] UL L 105, 25. 4. 1990, str. 9.

[5] UL L 285, 4. 11. 1994, str. 5.

--------------------------------------------------
Uredba Sveta (ES) št. 753/96

z dne 22. aprila 1996

o dopolnitvi Uredbe (EGS) št. 3906/89 z namenom razširiti gospodarsko pomoč na Bosno in Hercegovino

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 235 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker Uredba (EGS) št. 3906/89 [2] ureja gospodarsko pomoč v podporo gospodarske in socialne reforme v nekaterih državah Srednje in Vzhodne Evrope;

ker priloga k tej uredbi navaja države, ki lahko prejemajo tako pomoč;

ker je treba na podlagi mirovnega sporazuma, ki ga je Bosna in Hercegovina podpisala v Parizu 14. decembra 1995, to državo dodati v seznam držav koristnic, zato da lahko prejema pomoč v skladu z omenjeno uredbo;

ker se lahko šteje, da so izpolnjeni pogoji, potrebni za vključitev Bosne in Hercegovine med države koristnice,

SPREJEL TO UREDBO:

Člen 1

V seznam v Prilogi k Uredbi (EGS) št. 3906/89 se doda naslednja država: "Bosna in Hercegovina".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 22. aprila 1996

Za Svet

Predsednik

S. Agnelli

[1] UL C 96, 1.4.1996.

[2] UL L 375, 23.12.1989, str. 11. Uredba, kakor je bila nazadnje spremenjena z Uredbo (ES) št. 463/96 (UL L 65, 15.3.1996, str. 3).

--------------------------------------------------
Uredba Komisije (ES) št. 1505/96

z dne 29. julija 1996

o spremembi Uredbe (ES) št. 1484/95 o podrobnih pravilih za izvajanje sistema dodatnih uvoznih dajatev in o določitvi dodatnih uvoznih dajatev v sektorjih perutninskega mesa in jajc ter za albumine iz jajc

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca [1], kakor je bila nazadnje spremenjena z Uredbo (ES) št. 2916/95 [2], in zlasti člena 5(4) Uredbe,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso [3], kakor je bila nazadnje spremenjena z Uredbo (ES) št. 2916/95, in zlasti člena 5(4) Uredbe,

ob upoštevanju Uredbe Sveta (EGS) št. 2783/75 z dne 29. oktobra 1975 o skupnem sistemu trgovanja z ovalbumini in laktalbumini [4], kakor je bila nazadnje spremenjena z Uredbo (ES) št. 2916/95, in zlasti člena 3(4) Uredbe,

ker določa Uredba Komisije (ES) št. 1484/95 [5], kakor je bila nazadnje spremenjena z Uredbo (ES) št. 1385/96 [6], podrobna pravila za izvajanje sistema dodatnih uvoznih dajatev in določa dodatne uvozne dajatve v sektorju perutninskega mesa in v sektorju jajc ter za albumine iz jajc;

ker je Uredba Komisije (ES) št. 1251/96 [7] odprla nove tarifne kvote za nekatere proizvode v sektorju perutninskega mesa v kontekstu Svetovne trgovinske organizacije; ker ni mogoče uvesti dodatnih dajatev na proizvode, uvožene v okviru teh tarifnih kvot;

ker so ukrepi, določeni v tej uredbi, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Člen 6 Uredbe (ES) št. 1484/95 se nadomesti z naslednjim besedilom:

"Člen 6

Dodatne dajatve, navedene v Prilogi I, se ne uporabljajo za uvoz po uredbah Komisije (ES) št. 1431/94 [8], (ES) št. 1474/95 [9] in (ES) št. 1251/96 [10]."

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. julija 1996.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. julija 1996

Za Komisijo

Franz Fischler

Član Komisije

[1] UL L 282, 1.11.1975, str. 49.

[2] UL L 305, 19.12.1995, str. 49.

[3] UL L 282, 1.11.1975, str. 77.

[4] UL L 282, 1.11.1975, str. 104.

[5] UL L 145, 29.6.1995, str. 47.

[6] UL L 179, 18.7.1996, str. 29.

[7] UL L 161, 29.6.1996, str. 136.

[8] UL L 156, 23.6.1994, str. 9.

[9] UL L 145, 29.6.1995, str. 19.

[10] UL L 161, 29.6.1996, str. 136.

--------------------------------------------------
Uredba Sveta (ES) št. 1596/96

z dne 30. julija 1996

o spremembi Uredbe (EGS) št. 2392/86 o vzpostavitvi registra vinogradov Skupnosti

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 822/87 z dne 16. marca 1987 o skupni ureditvi trga za vino [1], in zlasti člena 80 Uredbe,

ob upoštevanju predloga Komisije [2],

ker morajo biti ukrepi, predvideni v Uredbi (EGS) št. 2392/86 [3], dovolj fleksibilni, da omogočajo njeno prilagoditev razvoju skupne ureditve trga za vino; ker je zaradi tehničnih težav, s katerimi se soočajo nekatere države članice pri vzpostavitvi registra vinogradov, treba podaljšati rok, previden v členu 4(4) Uredbe (EGS) št. 2392/86,

SPREJEL NASLEDNJO UREDBO:

Člen 1

Člen 4(4) Uredbe (EGS) št. 2392/86 se spremeni takole:

(a) v prvem pododstavku se datum "31. december 1996" nadomesti z "31. december 1998",

(b) v petem pododstavku se datum "31.december 1996" nadomesti z "31. december 1997".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. julija 1996

Za Svet

Predsednik

H. Coveney

[1] UL L 84, 27.3.1987, str. 1. Uredba, kakor je bila nazadnje spremenjena z Uredbo (ES) št. 1592/96 (glej UL L 206, 16.8.1996, str. 31).

[2] UL C 125, 27.4.1996, str. 50.

[3] UL L 208, 31.7.1986, str. 1. Uredba, kakor je bila nazadnje spremenjena z Uredbo (ES) št. 1549/95 (UL L 148, 30.6.1995, str. 37).

--------------------------------------------------
Uredba Komisije (ES) št. 2333/96

z dne 5. decembra 1996

o spremembi Uredbe (ES) št. 2051/96 o nekaterih podrobnih pravilih za odobravanje podpor pri izvozu govejega in telečjega mesa, za katero velja poseben položaj pri uvozu v Kanado, in o spremembi Uredbe (ES) št. 1445/95

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 2222/96 [2], in zlasti členov 9 in 13 Uredbe,

ker Uredba Komisije (ES) št. 2051/96 [3] določa nekatera podrobna pravila za izvoz govejega mesa v Kanado, zlasti tako, da predvideva četrtletno vodenje potrdil; ker naj se glede na kanadske predpise o izvajanju carinskih kvot STO za goveje meso spremenijo nekatere določbe uredb Komisije (ES) št. 2051/96 in (ES) št. 1445/95 [4], kakor je bila nazadnje spremenjena z Uredbo (ES) št. 2051/96;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Člen 1(1) Uredbe Komisije (ES) št. 2051/96 se nadomesti:

"1. Ta uredba določa nekatera podrobna pravila uporabe v zvezi z izvozom v Kanado 5000 ton na koledarsko leto svežega, ohlajenega ali zamrznjenega govejega in telečjega mesa s poreklom iz Skupnosti, ki izpolnjuje pogoje za posebno obravnavo."

Člen 2

Uredba Komisije (ES) št. 1445/95 se spremeni:

1. člen 12a(6) se nadomesti z naslednjim:

"6. Zahtevki za dovoljenja se lahko predložijo le prvih pet dni v vsakem mesecu.";

2. v zadnjem stavku člena 12a(8) se beseda "četrtletje" nadomesti z besedo "mesec.";

3. člen 12a(9) se nadomesti z naslednjim:

"9. Dovoljenja se izdajo najpozneje 21. dan v vsakem mesecu."

Člen 3

Ta uredba začne veljati sedmi dan po objavi v Uradnem listu Evropskih skupnosti.

Uporablja se od 1. januarja 1997.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. decembra 1996

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 296, 21.11.1996, str. 50.

[3] UL L 274, 26.10.1996, str. 18.

[4] UL L 143, 27.6.1995, str. 35.

--------------------------------------------------
UREDBA KOMISIJE (ES) št. 95/96

z dne 23. januarja 1996

o spremembi Uredbe (ES) št. 1501/95 o določitvi podrobnih pravil za uporabo Uredbe Sveta (EGS) št. 1766/92 glede odobritev izvoznih nadomestil za žita in ukrepih, ki jih je treba sprejeti v primeru motenj na trgu z žiti

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita1, kakor je bila nazadnje spremenjena z Uredbo (ES) št. 1863/952, in zlasti člena 16(2) Uredbe,

ker Uredba Komisije (ES) št. 1501/953, kakor je bila spremenjena z Uredbo (ES) št. 2480/954, za uporabo člena 16 Uredbe (EGS) št. 1766/92 predpisuje ukrepe, ki jih je treba sprejeti ob motnjah ali nevarnosti motenj na trgu Skupnosti, in zlasti pogoje za uporabo izvoznih taks;

ker je zaradi nekomercialne narave ukrepov Skupnosti in ukrepov posameznih držav za pomoč v hrani, predvidenih po mednarodnih sporazumih ali drugih dopolnilnih programih, kot tudi drugih ukrepov Skupnosti za brezplačno dobavo, izvoz, opravljen v ta namen, izvzet iz uporabe izvoznih taks, ki veljajo za komercialni izvoz v primeru motenj na trgu z žiti; ker je treba zaradi tega Uredbo (ES) št. 1501/95 dopolniti z ustrezno določbo;

ker je treba zagotoviti, da se ob predložitvi ustreznih spremnih dokumentov, ta posebna določba uporabi za izvoz v okviru izvedbe takšnih ukrepov, opravljen od določitve izvoznih taks ob uporabi člena 16 Uredbe (EGS) št. 1766/92, in za prvo določitev v tem tržnem letu z Uredbo Komisije (ES) št. 1749/95 z dne 18. julija 1995, ki določa izvozno takso za proizvode, ki se uvrščajo v oznaki KN 1001 10 00 in 1103 11 105;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

V členu 15 Uredbe (ES) št. 1501/95 se vstavi naslednji drugi pododstavek:

"Vendar pa se taksa ne pobira za izvoz žita ali žitnih proizvodov, opravljen v okviru izvedbe ukrepov Skupnosti in nacionalnih ukrepov za pomoč v hrani, predvidenih po mednarodnih sporazumih ali drugih dopolnilnih programih, ali v okviru izvedbe drugih ukrepov Skupnosti za brezplačno dobavo."

Člen 2

Člen 1 se uporabi na pobudo zadevnih izvajalcev ob predložitvi dokazila, da izvažajo v okviru zadevnih ukrepov za pomoč v hrani, za izvoz, opravljen v ta namen od 19. julija 1995. Kakršne koli varščine, ki so bile položene na zahtevo pristojnih organov, se sprostijo.

Člen 3

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. januarja 1996

Za Komisijo

Franz FISCHLER

Član Komisije

1 UL L 181, 1.7.1992, str. 21.

2 UL L 179, 29.7.1995, str. 1.

3 UL L 147, 30.6.1995, str. 7.

4 UL L 256, 26.10.1995, str. 9.

5 UL L 169, 19.7.1995, str. 21.